मुख्य सड़कों के किनारे के बैंकों का शटर गिरा रहा। सरकारी कार्यालय और कोर्ट खुला था लेकिन लोगों की उपस्थिति कम रही। बस सहित अन्य गाड़ियों का परिचालन बंद रहा। लंबी दूरी की बसें नहीं चलीं। इसके चलते लोगों को काफी परेशानी हुई। बंद समर्थकों ने लोहिया पुल और खलीफाबाग चौक पर टायर जलाकर विरोध जताया। कई जगहों पर जबरन गाड़ियों की हवा निकाल दी गयी। स्टेशन चौक पर बंद समर्थकों का दिनभर जमावाड़ा लगा रहा। स्टेशन चौक पर एनएच पर बैठ बंद समर्थकों ने आवागमन को बाधित किया। विभिन्न पार्टियों के नेता अलग-अलग टोली बनाकर बंद को सफल बनाने में जुटे रहे। स्टेशन चौक और लोहिया पुल पर सड़क के बीच बैठ बंद समर्थकों ने सरकार के खिलाफ नारेबाजी की। ट्रेन परिचालन बाधित करने को लेकर आरपीएफ ने प्राथमिकी दर्ज करायी है। हालांकि मोजाहिदपुर और नाथनगर क्षेत्र की दुकानें खुली रहीं।